Diari Oficial de la Generalitat Valenciana


Sumari del DOGV 9630, del 03-07-2023 (2023/7408)

RESOLUCIÓ 28 de juny de 2023, del director de l'Agència Valenciana de Foment i Garantia Agrària, per la qual es convoquen per a l'exercici 2023 les ajudes a la participació per primera vegada de persones agricultores i agrupacions de persones agricultores en règims de qualitat de productes agrícoles i alimentaris, i les ajudes a les activitats d'informació i promoció dutes a terme per grups de persones productores en el mercat interior, incloses en el Programa de desenvolupament rural de la Comunitat Valenciana 2014-2020.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9630

Data del DOGV
:   03-07-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/7408


Data del document
:   28-06-2023

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ 28 de juny de 2023, del director de l'Agència Valenciana de Foment i Garantia Agrària, per la qual es convoquen per a l'exercici 2023 les ajudes a la participació per primera vegada de persones agricultores i agrupacions de persones agricultores en règims de qualitat de productes agrícoles i alimentaris, i les ajudes a les activitats d'informació i promoció dutes a terme per grups de persones productores en el mercat interior, incloses en el Programa de desenvolupament rural de la Comunitat Valenciana 2014-2020. [2023/7408]  
En el marc de les bases de les ajudes publicades en el DOGV número 8113, de 25.08.2017, mitjançant l'Ordre 21/2017, de 25 de juliol, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es regulen les bases de les ajudes a la participació per primera vegada d'agricultors i agricultores i agrupacions d'agricultors i agricultores en règims de qualitat de productes agrícoles i alimentaris, i a les activitats d'informació i promoció dutes a terme per grups de persones productores en el mercat interior, en el marc del Programa de desenvolupament rural de la Comunitat Valenciana 2014-2020.  
I en virtut de les facultats conferides per la lletra b del punt 4 de l'article 160 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions i l'article 13.1.h del Decret 123/2006, de 8 de setembre, del Consell, pel qual aprova l'Estatut de l'Agència Valenciana de Foment i Garantia Agrària (DOGV 5344, 12.09.2006), en la redacció que li dona l'article 7.5 del Decret 176/2020, de 30 d'octubre, del Consell i el Decret 124/2006, de 8 de setembre, del Consell, pel qual es designa l'organisme pagador de les despeses corresponents a la Política Agrícola Comuna en la Comunitat Valenciana i s'estableix la seua organització i funcionament (DOGV 5344, 12.09.2006), tots dos en la seua redacció vigent, resolc:  
  
  
Primer. Objecte  
1. L'objecte de la present resolució és:  
a) Convocar, per a l'exercici 2023, les ajudes a la participació per primera vegada de persones agricultores i agrupacions de persones agricultores en règims de qualitat de productes agrícoles i alimentaris incloses en el Programa de desenvolupament rural de la Comunitat Valenciana 2014-2020, d'acord amb el que s'estableix en les bases primera i quarta de l'annex I de l'Ordre 21/2017, de 25 de juliol, de 2017.  
b) Convocar, per a l'exercici 2023, les ajudes a les activitats d'informació i promoció dutes a terme per grups de persones productores en el mercat interior incloses en el Programa de desenvolupament rural de la Comunitat Valenciana 2014-2020, d'acord amb el que s'estableix en les bases primera i cinquena de l'annex II de la mencionada Ordre 21/2017, de 25 de juliol, de 2017.  
2. La resolució i instrucció de cadascuna de les convocatòries correspon a la persona titular de la Direcció General de Desenvolupament Rural, de conformitat amb el que es disposa en l'Acord de 2 d'abril de 2012 pel qual es deleguen les funcions d'autorització del pagament de fons FEADER entre l'organisme pagador i els diferents òrgans administratius de la Conselleria d'Agricultura, Pesca, Alimentació i Aigua, així com de la Conselleria d'Infraestructures, Territori i Medi Ambient, i de la Conselleria de Governació, i se la faculta per a dictar les resolucions i adoptar les mesures necessàries per al compliment del que es disposa en aquesta.  
  
Segon. Finançament de les ajudes  
1. Les ajudes de la present convocatòria seran finançades pel FEADER, el Ministeri d'Agricultura, Pesca i Alimentació i la Generalitat Valenciana, d'acord amb el que estableix el Programa de desenvolupament rural de la Comunitat Valenciana 2014-2020, amb una dotació pressupostària per a l'exercici 2023 de 678.254,41 euros, amb càrrec al capítol IV de la Secció 12, Entitat 91, del pressupost de despeses de l'Agència Valenciana de Foment i Garantia Agrària, línia SO832000. En compliment del que s'estableix en l'article 164.d de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, amb caràcter previ a l'aprovació de la convocatòria, s'ha acreditat l'existència de consignació pressupostària suficient.  
2. De l'import referit en el paràgraf anterior, corresponen 14.616,05 euros a les ajudes regulades en el punt 1.a de la base primera de la present convocatòria, enquadrades en l'operació 3.1.1, «Ajuda a la participació per primera vegada d'agricultors i agrupacions en règims de qualitat», submesura 3.1, «Suport a la nova participació en règims de qualitat», de la mesura 3, «Règims de qualitat dels productes agrícoles i alimentaris» per a l'exercici 2023.  
  
3. De l'import referit en el paràgraf primer, corresponen 663.638,36 euros a les ajudes regulades en el punt 1.b de la base primera de la present convocatòria, enquadrades en l'operació 3.2.1 «Promoció i informació sobre règims de qualitat», submesura 3.2, «Suport a les activitats d'informació i promoció realitzades per grups de productors en el mercat interior» de la mesura 3, «Règims de qualitat dels productes agrícoles i alimentaris» per a l'exercici 2023.  
  
4. Aquests imports podran incrementar-se a conseqüència d'una generació, una ampliació o una incorporació de crèdit que no requerirà una nova convocatòria, de conformitat amb el que es disposa en l'article 58, apartat 2, lletra a, punt quart del Reial decret 887/2006, de 21 de juliol, pel qual s'aprova el reglament de la Llei 38/2003, de 17 de novembre, general de subvencions i en l'article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat (DOGV 8592, 16.07.2019).  
  
5. En cas que els imports totals corresponents a les sol·licituds aprovades en alguna de les dues línies d'ajudes a què fa referència la base primera de la present convocatòria, fora inferior al pressupost assignat a aquesta, la quantitat sobrant podrà destinar-se a atendre les sol·licituds de l'altra línia d'ajudes.  
  
Tercer. Beneficiaris  
1. Podran ser beneficiàries de les ajudes regulades en el punt 1.a de la base primera de la present convocatòria les persones agricultores i agrupacions de persones agricultores que participen per primera vegada en algun dels règims de qualitat diferenciada dels productes agroalimentaris definits en el punt 3.1 de la base segona de l'annex I de l'Ordre 21/2017, de 25 de juliol. No podran ser beneficiàries, per tant, les persones agricultores o grups de persones agricultores ja inscrites o que hagen participat en els règims de qualitat elegibles, exceptuant el que està disposat en el cas de Producció Ecològica Certificada (aquestes persones productores es consideraran inscrites en el moment que s'inicie el període de conversió). Només podran ser beneficiàries de les ajudes les persones agricultores actives (en els termes definits en el Reglament (UE) núm. 1307/2013).  
2. Podran ser beneficiaris de les ajudes regulades en el punt 1.b de la base primera de la present convocatòria els grups de persones productores que duguen a terme activitats d'informació i promoció en el mercat interior d'algun dels programes de qualitat diferenciada agroalimentària de la Comunitat Valenciana definits en el punt 2.1 de la base tercera, de l'annex II de l'Ordre 21/2017, de 25 de juliol.  
  
Quart. Despeses subvencionables i quantia de les ajudes  
1. Per a les ajudes regulades en el punt 1.a de la base primera de la present convocatòria, seran subvencionables, exclosos impostos recuperables, els costos fixos satisfets per part de les persones agricultores o organitzacions de persones agricultores als organismes de control autoritzats, ocasionats per la participació en els règims de qualitat de productes agroalimentaris. En concret, els costos elegibles seran els següents:  
a) Els costos ocasionats per la inscripció en un règim de qualitat de productes subvencionats.  
b) La quota anual de participació en un règim de qualitat de productes subvencionats.  
c) El cost dels controls necessaris per a comprovar el compliment del plec de condicions del règim: inspecció de camp, control documental, analítica, etc.  
No es consideraran subvencionables els costos interns o d'autocontrol.  
2. La quantia de l'ajuda a què fa referència el punt anterior serà del 70 % de les despeses subvencionables realitzades, sense superar els 3.000 euros anuals per explotació i any, durant un període màxim de cinc anys.  
3. Per a les ajudes regulades en el punt 1.b de la base primera de la present convocatòria, seran subvencionables, exclosos impostos recuperables, les actuacions desenvolupades pels grups de persones productores definits en el punt 1 de la base tercera de l'annex II de l'Ordre 21/2017, de 25 de juliol, en matèria de desenvolupament d'activitats d'informació i promoció, destinades a induir al consumidor a adquirir productes agrícoles o alimentaris, inclosos en el marc de programes de qualitat diferenciada dels aliments que es defineixen en el punt 2.1 de la base tercera del mencionat annex II. En concret les actuacions subvencionables podran ser les següents:  
a) Campanyes de promoció genèriques.  
b) Campanyes de publicitat genèriques a través dels diversos canals de comunicació o en els punts de venda.  
c) Elaboració de material divulgatiu i promocional.  
d) Elaboració i publicació de dossiers i monogràfics sobre aliments de qualitat.  
e) Realització de jornades tècniques.  
f) Accions de relacions públiques i missions comercials.  
g) Accions de promoció per a organització o participació en fires o exposicions.  
h) Estudis orientats a la millora de la promoció.  
Queden excloses de les ajudes d'aquest punt les següents actuacions:  
a) La promoció de marques comercials.  
b) La promoció i publicitat fora del mercat interior.  
c) Aquelles activitats que induïsquen al consumidor a comprar un producte pel seu origen particular, excepte en els casos dels productes regulats pel règim de qualitat establit pel Reglament (UE) número 1151/2012 del Parlament Europeu i del Consell, de 21 de novembre de 2012, sobre els règims de qualitat dels productes agrícoles i alimentaris, i els regulats pel Reglament (UE) número 1308/2013 del Parlament Europeu i del Consell, de 17 de desembre de 2013, pel qual es crea l'organització comuna de mercats dels productes agraris i pel qual es deroguen els Reglaments (CEE) número 922/72, (CEE) número 234/79, (CE) número 1037/2001 i (CE) número 1234/2007. No obstant això, podrà indicar-se l'origen d'un producte sempre que tal indicació quede subordinada al missatge principal.  
  
d) Les activitats d'informació i promoció subvencionades a l'empara del Reglament (CE) número 2826/2000 del Consell, de 19 de desembre de 2000, sobre accions d'informació i de promoció dels productes agrícoles en el mercat interior.  
e) Els programes l'única finalitat dels quals consistisca a garantir un control més estricte del compliment de les normes obligatòries conformement amb la normativa comunitària o legislació nacional o autonòmica.  
4. La quantia de l'ajuda a què fa referència el punt anterior serà del 70 % de les despeses subvencionables realitzades, sense que la quantia màxima de les ajudes previstes puga sobrepassar la quantitat de 100.000 euros per beneficiari i any.  
5. Per a totes dues línies d'ajudes, no seran subvencionables les actuacions ja realitzades o aquelles ja iniciades abans de la data de presentació de la sol·licitud de subvenció, ni amb anterioritat a l'1 de gener de 2023.  
  
Cinqué. Sol·licitud, documentació i termini de presentació  
1. El termini de presentació de sol·licituds serà d'un mes i s'iniciarà l'endemà de la publicació de l'extracte de la convocatòria en el Diari Oficial de la Generalitat Valenciana. No seran admeses a tràmit les sol·licituds que es presenten fora del termini establit en la convocatòria, resolent-se la inadmissió d'aquestes, que haurà de ser notificada als interessats en els termes previstos en els articles 40 i següents de la Llei 39/2015, d'1 d'octubre, del procediment administratiu comú de les administracions públiques.  
2. Les sol·licituds i la documentació que les acompanya es presentaran preferentment en el registre de la conselleria competent en matèria d'agricultura, podent-se presentar també en qualsevol dels registres previstos en la legislació reguladora del procediment administratiu comú. Les persones obligades a relacionar-se amb la Generalitat a través de mitjans electrònics, en els termes de l'article 14 de la Llei 39/2015, d'1 d'octubre, del procediment administratiu comú, així com les persones sol·licitants que no estant obligades a això opten per aquesta via, presentaran les sol·licituds telemàticament a través de la seu electrònica de la Generalitat en les adreces d'internet:  
  
- Per a les ajudes a la participació per primera vegada de persones agricultores i les seues agrupacions en règims de qualitat de productes agrícoles i alimentaris sede.gva.es/va/proc18735  
- Per a les ajudes a les activitats d'informació i promoció dutes a terme per grups de persones productores en el mercat interior sede.gva.es/va/proc18736  
Per a accedir de manera telemàtica al procediment, la persona sol·licitant haurà de disposar de signatura electrònica avançada, bé amb el certificat qualificat de representant d'entitat (si és persona jurídica) o bé amb el certificat reconegut per a ciutadans (si és persona física), tots dos emesos per l'Agència de Tecnologia i Certificació Electrònica de la Comunitat Valenciana (ACCV). Així mateix, es podrà utilitzar qualsevol altre sistema de signatura electrònica admés per la seu electrònica de la Generalitat (sede.gva.es/va/seu\_certificats).  
Quan es vulga tramitar un procediment en representació d'altres persones físiques o jurídiques, es podrà atorgar aquesta representació a través del Registre de Representants de l'ACCV (https://www.accv.es/servicios/registro-de-representantes/). L'accés a aquest registre per part dels representats pot realitzar-se utilitzant un certificat qualificat de ciutadà (si és persona física) o de representant d'entitat (si és persona jurídica).  
En cas de presentació telemàtica, les sol·licituds han de signar-se amb el certificat digital de la persona física o jurídica que presenta la sol·licitud o, si és el cas, amb el certificat digital del seu representant. Així mateix, se signaran electrònicament pels qui siguen competents per a això, aquells documents que s'adjunten la signatura dels quals siga obligatòria.  
Les esmenes o les aportacions documentals posteriors a la presentació de la sol·licitud es podran dur a terme telemàticament en la seu electrònica de la Generalitat a través de l'adreça d'internet sede.gva.es/va/proc18536.  
Si algun dels subjectes als quals fa referència l'article 14.2 de la Llei 39/2015, d'1 d'octubre, presenta la seua sol·licitud presencialment, se'ls requerirà perquè l'esmene a través de la seua presentació electrònica en els termes previstos en l'article 68.4 de la mencionada Llei 39/2015, d'1 d'octubre. A aquest efecte, es considerarà com a data de presentació de la sol·licitud aquella en la qual haja sigut realitzada l'esmena.  
  
Quan les persones interessades necessiten donar d'alta o modificar un compte bancari per a la percepció de les ajudes convocades, aquesta actuació es podrà realitzar de manera telemàtica a través de la seu electrònica de la Generalitat (sede.gva.es/proc22648).  
3. La sol·licitud d'ajuda es presentarà mitjançant el corresponent model normalitzat. Tant dit model normalitzat com altres models de documentació a aportar estan disponibles en les següents adreces d'internet:  
- Per a les ajudes a la participació per primera vegada de persones agricultores i les seues agrupacions en règims de qualitat de productes agrícoles i alimentaris sede.gva.es/va/proc18735  
- Per a les ajudes a les activitats d'informació i promoció dutes a terme per grups de persones productores en el mercat interior sede.gva.es/va/proc18736  
4. A les sol·licituds d'ajuda s'adjuntarà la següent documentació:  
  
- Per a les ajudes a la participació per primera vegada de persones agricultores i les seues agrupacions en règims de qualitat de productes agrícoles i alimentaris: documentació indicada en la base huitena de l'annex I de l'Ordre 21/2017.  
- Per a les ajudes a les activitats d'informació i promoció dutes a terme per grups de persones productores en el mercat interior: documentació indicada en la base novena de l'annex ii de l'Ordre 21/2017.  
  
En case de no haver percebut prèviament ajudes de la PAC o, en concret, alguna de les dues modalitats d'ajuda regulades en la present convocatòria; o de no haver realitzat l'alta del compte bancari a través dels mitjans telemàtics habilitats en la seu electrònica (sede.gva.es/proc22648), a les sol·licituds també s'adjuntarà el model de domiciliació bancària.  
L'acreditació de la documentació s'efectuarà sense perjudici del que s'estableix en l'article 28.2 de la Llei 39/2015, d'1 d'octubre, del procediment administratiu comú de les administracions públiques.  
Quan l'administració actuant consulte o obtinga dades o documents en l'àmbit dels fins de la convocatòria que estiguen en la seua poder o que hagen sigut elaborats per qualsevol altra Administració, el règim aplicable serà el següent:  
a) L'òrgan gestor del procediment haurà d'estar autoritzat per la persona interessada per a poder consultar les dades d'estar al corrent dels pagaments amb l'Agència Tributària, estatal i autonòmica. En cas contrari, la persona interessada haurà d'aportar els documents acreditatius corresponents.  
b) L'òrgan gestor del procediment té potestat per a consultar les dades d'identitat del sol·licitant o, si escau, del seu representant legal, així com d'estar al corrent amb la Tresoreria de la Seguretat Social. No obstant això, si la persona interessada desitja oposar-se a això, és imprescindible que indique la informació concreta a la consulta de la qual s'oposa i els motius que ho justifiquen. Si s'oposa queda obligada a aportar els documents acreditatius corresponents.  
c) L'òrgan gestor podrà verificar l'exactitud de les dades declarades per la persona interessada, d'acord amb el que s'estableix en la disposició addicional huitena de la Llei orgànica 3/2018, de 5 de desembre, en l'article 4 de la Llei 40/2015, d'1 d'octubre, de règim jurídic del sector públic i en l'article 13 de la Llei 38/2003, de 17 de novembre, general de subvencions.  
5. Les sol·licituds d'ajuda incorporaran les següents declaracions responsables:  
- Per a les ajudes a la participació per primera vegada de persones agricultores i les seues agrupacions en règims de qualitat de productes agrícoles i alimentaris: base huitena de l'annex I de l'Ordre 21/2017, apartats 3 (sol·licituds individuals) i 4 (sol·licituds col·lectives).  
- Per a les ajudes a les activitats d'informació i promoció dutes a terme per grups de persones productores en el mercat interior: base novena de l'annex II de l'Ordre 21/2017, apartat 2.  
La sol·licitud d'ajuda incorpora una declaració responsable de no estar incurs en les prohibicions per a obtindre la condició de beneficiari conformement amb el que s'estableix en l'article 13 de la Llei 38/2003, general de subvencions. En cas de no utilitzar-se la declaració responsable, s'optarà per una de les següents alternatives: adjuntar certificació emesa per un auditor inscrit en el Registre Oficial d'Auditors de Comptes que acredite el compliment pel sol·licitant, amb independència de qualsevol finançament per al cobrament anticipat de l'empresa proveïdora, o, en cas que no siga possible emetre tal certificat (per no existir comptes anuals auditats o perquè aquestes reflectisquen un percentatge de compliment de terminis de pagament a proveïdors inferior al 100 %), presentar certificació, basada en un «Informe de Procediments Acordats», que acredite que el sol·licitant en el moment de presentació de sol·licitud d'ajuda no té cap factura pendent de pagament en la qual s'hagen superat els terminis legals de pagament. Aquesta certificació no podrà tindre en cap cas una antiguitat superior a un mes anterior a la data de presentació de la sol·licitud de l'ajuda.  
  
Sisé. Resolució  
1. El termini màxim de resolució i de publicació de les resolucions serà de sis mesos comptats des de la data de publicació de la convocatòria en el Diari Oficial de la Generalitat Valenciana. Les resolucions es publicaran en el Diari Oficial de la Generalitat Valenciana en els termes establits en l'Ordre 21/2017 per a cadascuna de les línies d'ajudes establides. Aquesta publicació substituirà a la notificació assortint els mateixos efectes en tractar-se d'un procediment de concurrència competitiva. La data de la publicació serà la que es considere a l'efecte de notificació. Contra aquesta resolució cabran els recursos establits en l'Ordre 21/2017 per a cadascuna de les línies d'ajudes establides.  
  
2. El termini per a la justificació d'aquestes ajudes queda establit en les següents dates:  
- Fins al 15 de novembre de 2023 per a les ajudes a la participació per primera vegada de persones agricultores i les seues agrupacions en règims de qualitat de productes agrícoles i alimentaris, llevat que en la resolució de concessió d'aquestes s'establisca un altre termini diferent.  
- Fins al 30 de novembre de 2023 per a les ajudes a les activitats d'informació i promoció dutes a terme per grups de persones productores en el mercat interior, llevat que en la resolució de concessió d'aquestes s'establisca un altre termini diferent.  
  
Seté. Criteris de selecció  
1. Els criteris de selecció dels beneficiaris de les ajudes a la participació per primera vegada de persones agricultores i les seues agrupacions en règims de qualitat de productes agrícoles i alimentaris seran els establits en el punt 4 de la base sisena de l'annex i de l'Ordre 21/2017.  
  
2. Els criteris de selecció dels beneficiaris de les ajudes a les activitats d'informació i promoció dutes a terme per grups de persones productores en el mercat interior seran els establits en el punt 4 de la base setena de l'annex ii de l'Ordre 21/2017.  
  
Huité. Compatibilitat amb la política comunitària de competència  
En aplicació de l'article 7.4 del Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, s'especifica que les ajudes regulades en la present convocatòria, realitzada en aplicació de l'Ordre 21/2017, són compatibles amb la política comunitària de competència d'acord amb l'article 81.2 del Reglament (UE) 1305/2013, del Parlament Europeu i del Consell, de 17 de desembre de 2013, relatiu a l'ajuda al desenvolupament rural a través del Fons Europeu Agrícola de Desenvolupament Rural (FEADER), segons el qual els articles 107, 108 i 109 del Tractat de Funcionament de la Unió Europea (TFUE) no seran aplicables als pagaments efectuats pels estats membres en virtut i de conformitat amb aquest reglament, ni al finançament suplementari nacional contemplat en l'article 82, dins de l'àmbit d'aplicació de l'article 42 del TFUE.  
  
Nové. Incompatibilitat de les ajudes  
D'acord amb el que estableix l'article 59.8 del Reglament (UE) 1305/2013, del Parlament Europeu i del Consell, de 17 de desembre de 2013, relatiu a l'ajuda al desenvolupament rural a través del Fons Europeu Agrícola de Desenvolupament Rural (FEADER), les ajudes convocades mitjançant la present resolució no podran ser cofinançades mitjançant contribucions dels Fons Estructurals, del Fons de Cohesió o de qualsevol altre instrument financer de la Unió.  
  
Desé. Publicació sobre informació dels beneficiaris  
S'informa els possibles beneficiaris que, de conformitat amb el Reglament (UE) 1306/2013, les seues dades seran publicades conformement a l'article 111 d'aquest reglament i podran ser tractades per organismes d'auditoria i investigació de la Unió Europea i nacionals, per a salvaguardar els interessos financers de la Unió.  
  
Onzé. Procediment de comunicació d'irregularitats i sospites de frau  
  
Qualsevol persona que tinga coneixement de fets que pogueren ser constitutius de frau o irregularitat en relació amb projectes o operacions finançats totalment o parcialment amb càrrec a fons procedents de la Unió Europea en el marc de la present convocatòria podrà posar aquests fets en coneixement del Servei Nacional de Coordinació Antifrau de la Intervenció General de l'Administració de l'Estat, per mitjans electrònics a través del canal habilitat a aquest efecte per aquest Servei en l'adreça web: http://www.igae.pap.minhafp.gob.es/sitios/igae/es-es/snca/paginas/inicio.aspx  
i en els termes establits en la Comunicació 1/2017, de 6 d'abril, del mencionat Servei, que pot consultar-se en l'adreça següent:  
https://www.igae.pap.hacienda.gob.es/sitios/igae/es-es/snca/documents/comunicacionsnca06.04.2017canaldenuncias.pdf  
  
Dotzé. Transparència, subministrament d'informació i dades obertes  
1. Els subjectes beneficiaris de la subvenció hauran de complir les obligacions de transparència previstes en la Llei 19/2013, de 9 de desembre, de transparència, accés a la informació pública i bon govern, la Llei 1/2022, de 13 d'abril, de transparència i bon govern de la Comunitat Valenciana i en l'article 18 de la Llei general de subvencions.  
  
2. En particular, les entitats privades hauran de complir les obligacions de publicitat activa recollides en el capítol II del títol I de la Llei 19/2013, de 9 de desembre, quan:  
a) Perceben durant el període d'un any ajudes o subvencions públiques en una quantia superior a 100.000 euros.  
b) Perceben durant el període d'un any natural ajudes o subvencions de les entitats públiques de la Comunitat Valenciana recollides en l'article 3 de la Llei 1/2022 en una quantia superior a 50.000 euros.  
c) Les ajudes o subvencions percebudes representen almenys el 40 % del total dels seus ingressos anuals, sempre que aconseguisquen com a mínim la quantitat de 5.000 euros.  
En concret, hauran de publicar en els termes previstos en els principis generals de l'article 5 de la Llei 19/2013 la informació institucional i organitzativa de l'article 6 i l'econòmica i pressupostària de l'article 8 d'aquesta. Aquesta publicació es realitzarà a través de la pàgina web de l'entitat, o bé a través de la plataforma TEP - Transparència Entitats Privades, de GVA Oberta, a la qual es pot accedir en gvaoberta.gva.es/tep.  
  
Aquesta informació s'haurà de publicar a partir de l'any següent a aquell en el qual s'hagen superat els llindars establits, i haurà de mantindre's publicada durant almenys quatre anys naturals.  
3. Sense perjudici de les obligacions previstes en l'apartat anterior, totes les entitats o persones beneficiàries de subvencions hauran de donar l'adequada publicitat del caràcter públic del finançament de programes, activitats, inversions o actuacions de qualsevol tipus que siguen objecte de subvenció, incloent-hi el logotip de la Generalitat Valenciana en mitjans de difusió com ara cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l'activitat subvencionada.  
4. Les entitats o persones beneficiàries de subvencions estan obligades a subministrar a l'entitat concedent, previ requeriment, tota la informació que siga necessària per al compliment per aquesta de les obligacions previstes en la Llei 1/2022, de 13 d'abril, en el termini de 15 dies hàbils des del requeriment. Una vegada transcorregut el termini conferit en el requeriment sense que haguera sigut atés, l'òrgan que ha realitzat el requeriment podrà acordar, amb advertiment previ i audiència a l'interessat, la imposició de multes coercitives en els termes establits en l'article 5 de la Llei 1/2022, de 13 d'abril.  
5. Els nous conjunts de dades que es generen per a la formalització i el desenvolupament de les subvencions atorgades per l'administració de la Generalitat s'han de disposar, sempre que siga possible, com a conjunt de dades obertes.  
  
Tretzé. Informació relativa al tractament de dades de caràcter personal  
1. La gestió de les ajudes comporta el tractament de dades de caràcter personal, i s'ha de complir amb les mesures i garanties regulades en la normativa en matèria de protecció de dades, especialment el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i en la Llei orgànica 3/2018, de 5 de desembre, de protecció de dades personals i garantia dels drets digitals.  
En relació amb aquest tractament de dades personals, la Conselleria d'Agricultura, Desenvolupament Rural, Emergència Climàtica i Transició Ecològica tractarà les dades de caràcter personal per compte de l'Agència Valenciana de Foment i Garantia Agrària. En conseqüència, la Conselleria d'Agricultura, Desenvolupament Rural, Emergència Climàtica i Transició Ecològica actuarà com a encarregada del tractament de dades de caràcter personal, a l'empara del que es disposa en l'article 28 del Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades.  
2. De conformitat amb el que es disposa en els articles 13 i 14 del Reglament (UE) 2016/679 i l'article 11 de la Llei orgànica 3/2018, de 5 de desembre, respecte al tractament de dades de caràcter personal cal informar que:  
- Nom del tractament: Ajudes en matèria agrícola, agroalimentària i desenvolupament rural de l'Agència Valenciana de Foment i Garantia Agrària.  
- Identitat del responsable del tractament: Persona titular de la Direcció de l'Agència Valenciana de Foment i Garantia Agrària.  
- Finalitat del tractament: Gestionar les ajudes en matèria agrària i agroalimentària incloses en la Política Agrícola Comuna, finançades pel Fons Europeu Agrícola de Garantia (FEAGA) i el Fons Europeu Agrícola de Desenvolupament Rural (FEADER).  
- Exercici de drets: Les persones interessades tenen dret a sol·licitar l'accés, rectificació i supressió de les seues dades de caràcter personal, així com sol·licitar la limitació o oposició al seu tractament i a no ser objecte de decisions individuals automatitzades, de manera presencial o telemàtica, de conformitat amb el que es disposa en la següent adreça d'internet: sede.gva.es/va/proc19970  
- Reclamacions: Sense perjudici de qualsevol altre recurs administratiu o acció judicial, si la persona interessada entén vulnerat el seu dret a la protecció de dades pot reclamar davant la Delegació de Protecció de Dades de manera presencial o telemàtica de conformitat amb el que es disposa en la següent adreça d'internet: sede.gva.es/va/proc22094, sense perjudici de la possibilitat de reclamar davant l'Agència Espanyola de Protecció de Dades.  
- Es pot obtindre informació més detallada en el següent enllaç: https://agroambient.gva.es/va/registre-de-tractaments  
3. De conformitat amb el Reglament (UE) núm. 1306/2013, les dades de les persones beneficiàries seran publicades conformement amb l'article 111 d'aquest reglament i podran ser tractades per organismes d'auditoria i investigació de la Unió Europea i nacionals per a salvaguardar els interessos financers de la Unió.  
4. Quan la persona sol·licitant o el seu representant legal aporte dades de caràcter personal de terceres persones en el procediment administratiu, tindrà l'obligació d'informar-los de les següents coses:  
  
- La comunicació d'aquestes dades a l'Administració per al seu tractament en l'àmbit de les seues competències i d'acord amb els fins del procediment.  
- La possibilitat que l'Administració realitze consultes relacionades amb les seues dades per a comprovar, entre altres extrems, la seua veracitat. Si aquesta consulta requereix autorització per llei per part de les persones les dades de les quals es consultaran, la persona sol·licitant o, el seu representant legal, haurà d'haver recaptat aquesta autorització, que estarà disponible a requeriment de l'Administració en qualsevol moment.  
- La possibilitat i manera d'exercir els drets d'accés, rectificació, supressió, limitació del tractament o oposició que l'assisteixen en relació amb el tractament de les seues dades personals.  
  
Catorzé. Recursos  
Contra la resolució de la convocatòria, que posa fi a la via administrativa, es podrà interposar potestativament un recurs de reposició davant el director de l'Agència Valenciana de Foment i Garantia Agrària en el termini d'un mes, comptat des de l'endemà de la publicació, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o impugnar-se directament davant els jutjats contenciosos administratius en el termini de dos mesos, a comptar des de l'endemà de la publicació, d'acord amb el que es disposa en els articles 8.3, 25.1 i 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que es faça servir qualsevol altra via que es considere oportuna.  
  
València, 28 de juny de 2023.- El director de l'Agència Valenciana de Foment i Garantia Agrària: Rogelio Llanes Ribas.